《寿顾侍郎》
宋代·华镇

应钟司序两旬时，台座光凝照水湄。善庆远归三俊后，哲人来副半千期。

澄波渺渺韬洪量，乔岳棱棱挺异姿。早晚钧衡调燮去，凤池当见老莲龟。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。